Matti Makkonen oli koulutukseltaan diplomi-insinööri ja hän työskenteli pitkän uransa aikana muun muassa Nokia Networksissa ja PTL-Tele-Sonerassa yksikön johtajana sekä Finnet Oy:n toimitusjohtajana.

Viimeksi Matti Makkonen toimi pohjalaisen tieto- ja viestintäteknologiayritys Anvian toimitusjohtajana elokuusta 2010 alkaen. Hän jätti tehtävänsä marraskuussa 2013 vakavan sairauden vuoksi toimien vielä jonkin aikaa Anvian neuvonantajana.